Gimė 1982 m. kovo 11 d. Šiauliuose. 2000 m. baigė Šiaulių Jovaro vidurinę mokyklą. 2004 m. baigė Šiaulių universiteto ekologijos ir aplinkotyros bakalauro programą, 2006 m. – Vilniaus universiteto biologijos magistro programą.
2003–2005 m. Šiaulių universiteto botanikos sodo darbuotojas, 2005–2009 m. – inžinierius, laborantas, 2008–2009 m. – Ekologijos instituto laborantas, 2012–2013 m. – Gamtos tyrimų centro tyrėjas, nuo 2009 m. – Šiaulių universiteto lektorius, nuo 2016 m. – Šiaulių universiteto Botanikos sodo direktorius. 2010 m. Gamtos tyrimų centre ir Vilniaus universitete apgynė daktaro disertaciją „Visuomenės nuomonė apie Lietuvos stambiuosius žinduolius, jų populiacijų valdymą ir apsaugą“1. 2010 m. suteiktas mokslų daktaro laipsnis.
Išspausdino virš 10 mokslinių, keletą populiarių straipsnių.
Bendraautoris knygos „Lietuvos ir Latvijos pasienio regiono invaziniai organizmai“2.
Dalyvavo mokslinėse konferencijose Latvijoje, Šveicarijoje, Danijoje.
Šiaulių universitete dėstė ir dėsto kursus „Globali ekologija“, „Populiacijų valdymas ir modeliai“, „Gyvosios gamtos išteklių valdymas“, veda kompleksinę lauko praktiką.
Lietuvos mokslininkų sąjungos narys.
Nuorodos
1 Kazlauskas M. Public attitudes towards Lithuanian large mammals, their population management and conservation = Visuomenės nuomonė apie Lietuvos stambiuosius žinduolius, jų populiacijų valdymą ir apsaugą : daktaro disertacijos santrauka. – Vilnius, 2010. – 36 p.
2 Gudžinskas, Z., Kazlauskas, M., Pilāte, D., Balalaikins, M., Pilāts